C 132/84
ET
Euroopa Liidu Teataja
24.3.2022
Kolmapäev, 6. oktoober 2021
välisasjade ja julgeolekupoliitika kõrge esindaja ning USA välisministri juhtimisel, ning mida toetaks ka poliitikajuhtide korrapärane suhtlus; nõuab ELi kindlakäelist juhtimist ja tõhusat kooskõlastamist USAga, et suruda maha algatused, mille eesmärk on riigipiiride nihutamine, ning sarnased piirkondlikud algatused, mille eesmärk on süvendada etnilist lõhet ja segregatsiooni, ning võidelda Hiina investeeringute ja rahastamise probleemiga kogu piirkonnas ning selle mõjuga demokraatlikule valitsemistavale ja keskkonnale; rõhutab ELi ja USA tiheda koostöö ja koordineerimise olulisust riigi kaaperdamise, korruptsiooni, organiseeritud kuritegevuse, välissekkumise ja meediavabaduse vastaste rünnakute vastu võitlemisel ning õigusriigi põhimõtte, süvareformide, heanaaberlike suhete ja leppimise ning Euro-Atlandi integratsiooni eesmärgi edendamisel; rõhutab ELi juhtivat rolli Serbia ja Kosovo vaheliste suhete normaliseerimise protsessis;
93. rõhutab ühist huvi toetada Lõuna-Kaukaasias pikaajalist püsivat rahu, stabiilsust, julgeolekut, vastupanuvõimet, demokraatiat ja inimõiguste austamist; väljendab heameelt USA tegevuse üle kõnealuses piirkonnas koostöös ELiga, muu hulgas selliste mehhanismide kaudu nagu OSCE Minski rühm;
94. kutsub ELi ja USAd üles tegelema koos püsivate ja kasvavate ohtudega kultuuripärandi kaitsele ja säilitamisele ning tõkestama kultuuriväärtuste salakaubavedu eelkõige konfliktipiirkondades; nõuab tungivalt, et võetaks kasutusele strateegia, mis hõlmab jõulisi üldsuse teadlikkuse suurendamise kampaaniaid, tõendamata päritoluga kultuuriväärtustega kauplemise üleüldist hukkamõistmist, kultuuriobjektide kaitseks ühtse käitumisjuhendi kehtestamist, erinevate õiguskaitseasutuste vahelise tihedama koostöö edendamist, mis hõlmab vahetut teabe jagamist riiklike luureasutuste vahel, ning õiguskaitseasutuste ning kunsti- ja arheoloogiakogukondade vahelise koostöö suurendamist;
95. märgib, et Hiina majanduslik mõju, geopoliitiline mõjujõud, mitmesugused Hiina võimu näitamise vormid ja sõjaline tugevus on tekitanud Hiina autoritaarse valitsemissüsteemi ja läänemaailma liberaalsetel demokraatlikel väärtustel põhinevate valitsemissüsteemide vahel konflikti; tuletab meelde Hiina suurenenud kohalolekut rahvusvahelisel areenil ja ka Euroopas tänu algatusele „Üks vöönd, üks tee“, tegevusele küberruumis, Arktika piirkondades ja Aafrikas; rõhutab sellega seoses, et Hiinast on saanud süsteemne rivaal ja konkurent, kuid Hiina peaks olema ka paljude ülemaailmsete probleemide lahendamisel oluline partner; on veendunud, et ühine Atlandi-ühine lähenemine Hiinaga suhtlemisele on parim viis Hiinaga rahumeelse, kestliku ja vastastikku kasuliku pikaajalise suhte tagamiseks; väljendab sellega seoses heameelt ELi ja USA vahelise Hiinat käsitleva laiaulatusliku kõrgetasemelise strateegilise dialoogi hiljutise taaskäivitamise üle ning on seisukohal, et see peaks olema peamine mehhanism meie huvide kaitsmiseks ja meie erimeelsuste lahendamiseks ning uurima võimalusi ELi ja USA koostööks Hiina Rahvavabariigiga mitmepoolsetes raamistikes, mis käsitlevad ühiseid ja ülemaailmseid probleeme, nagu kliimamuutused, tervisega seotud riskid, inimõiguste austamine, küberruum, relvastus­ kontroll, massihävitusrelvade leviku tõkestamine ning kujunemisjärgus ja murrangulised tehnoloogiad; rõhutab, et sellel dialoogil peab olema tugev parlamentaarne mõõde; nõuab Hiinaga tegelemiseks mitmesuguste erinevate poliitikavahendite väljatöötamist ja võimaluse korral Atlandi-üleste sünergiate otsimist; rõhutab selles küsimuses, et EL ja USA on mõlemad tõsiselt mures süstemaatiliste inimõiguste rikkumiste pärast Hiinas, eelkõige uiguuri kogukonna suhtes; on veendunud, et nii kahepoolsed kui ka muud suhted Hiina Rahvavabariigiga peavad alati hõlmama ühiste demokraatlike väärtuste kaitset ja edendamist ning et iga mitmepoolse tegevuskava keskmes peavad olema täieliku rahvusvahelisele õigusele vastamise idee ja inimõiguste kaitse;
96. rõhutab vajadust selgitada välja USA ja ELi vahelise lähenemise, võimaliku koostöö ja konsulteerimise valdkonnad Hiina küsimuses, et vältida Atlandi-üleseid pingeid, nagu need, mis järgnesid USA, Ühendkuningriigi ja Austraalia kolmepoolsele julgeolekukokkuleppele, mida tuntakse nime all AUKUS, ilma et ELi-liitlastega oleks konsulteeritud, pidades eelkõige silmas inim- ja vähemuste õiguste kaitset ning pingete leevendamist Lõuna- ja Ida-Hiina mere piirkonnas, Hongkongis ja üle Taiwani väina; rõhutab Ühinenud Rahvaste Organisatsiooni mereõiguse konventsiooni kui konfliktide lahendamise õigusliku aluse tähtsust; kordab oma toetust ühistele ühendamisalastele algatustele, muu hulgas hiljuti väljakuulutatud ELi „Global Gateway“ strateegia raames;
97. peab tervitatavaks ELi India ja Vaikse ookeani piirkonna strateegias hiljuti saavutatud edu; nõuab selle strateegia kiiret rakendamist, kuna see on ELi huvides ja edendab tema väärtusi, ning rõhutab, kui oluline on see geostrateegiline piirkond, kus asuvad ühised Atlandi-ülesed demokraatlikud sõbrad ja partnerid, nagu Jaapan, Lõuna-Korea, Austraalia ja Uus-Meremaa ning Taiwan, ning nõuab tõhustatud ELi ja USA partnerlust ja suuremat koordineerimist India ja Vaikse ookeani piirkonnas; tuletab meelde ASEANi liikmete ja Vaikse ookeani saarte foorumiga strateegiliste sidemete tugevdamise tähtsust;